钦定古今图书集成/明伦汇编/氏族典/第305卷 > 《廖用贤尚友录》 > 常英
## 钦定古今图书集成/明伦汇编/氏族典/第305卷 > 《廖用贤尚友录》 > 常英

按《魏书闾毗传》，“高宗以乳母常氏有保护功，既即位，
尊为保太后，后尊为皇太后。兴安二年，太后兄英字
世华，自肥如令超为散骑常侍、镇军大将军，赐爵辽
西公，弟喜镇东大将军、祠曹尚书、带方公，追赠英祖
父苻坚扶风太守，亥为镇西将军、辽西兰公、渤海太
守，澄为侍中、征东大将军、太宰、辽西献王。太安初，英”
为侍中、征东大将军、太宰，进爵为王。喜，左光禄大夫，
改封燕郡。从兄泰，为安东将军、朝鲜侯。䜣子伯夫，散
骑常侍、选部尚书。次子员，金部尚书。喜子振，太子庶
子。三年，英领太师，评尚书事、内都大官、伏宝泰等州
刺史。和平元年，喜为洛州刺史。天安中，英为平州刺
史，䜣为幽州刺史。伯夫进爵范阳公。英黩货徙炖煌。
后伯夫为洛州刺史，以赃污欺妄，征斩于京师。承明
元年，征英，复官，薨。